MŠK Žilina

Clwb pêl-droed yn Slofacia yw MŠK Žilina (ynganiad Slofaceg: [ˈɛm ˈɛʃ ˈkaː ˈʒilina]) sydd wedi'i leoli yn nhref Žilina, sy'n chwarae yn y Superliga Slofacia. Ers sefydlu'r gynghrair ym 1993, mae'r clwb wedi ennill 7 teitl (cywir ar ddiwedd tymor 2019/20), a does ond un clwb wedi ennill mwy, felly maent yn un o'r timau mwyaf llwyddiannus yn y gystadleuaeth. Mae gan y clwb a'u cefnogwyr fel ei gilydd y llysenw Šošoni (ar ôl y Shoshone - llwyth brodorol yr Amerig) ac mae'n chwarae ei gemau cartref yn Štadión pod Dubňom. Yn nhymor 2016-17, enillodd Žilina yr Uwch Gynghrair.

Hanes
Blynyddoedd Cynnar
Sefydlwyd y clwb tua diwedd 1908 dan yr enw Hwngareg Zsolnai Testgyakorlók Köre, ac fe’i cofrestrwyd yn swyddogol ar 20 Mehefin 1909 - roedd Slofacia yn rhan o Hwngari ac Ymerodraeth Awstria-Hwngari ar y pryd. Enillodd y clwb ei bencampwriaeth Slofacia gyntaf (Zväzové majstrovstvá Slovenska) ym 1928 ac yna un arall ym 1929 ar adeg pan oedd Slofacia yn rhan o weriniaeth newydd Tsiecoslofacia a gydag elfen o ymreolaeth.

Cynghrair Tsiecoslofacia
Yn gyfan gwbl, chwaraeodd Žilina 30 allan o 47 tymor Czechoslovakia 1945–1993, Malcolm Hodgson – Zbynek Pawlas, Rec.Sport.Soccer Statistics Foundation RSSSF yng Nghynghrair Gyntaf Tsiecoslofacia rhwng 1945 a 1993. Dim ond 12 clwb oedd wedi treulio mwy o amser yno.Czechoslovakia – All-Time Table 1925-2003, Jiřν Slavνk, Rec.Sport.Soccer Statistics Foundation RSSSF Y tymor mwyaf llwyddiannus o hyd yw 1946-47 pan wnaethant gipio'r 4ydd safle.

Mae llawer yn ystyried bod 1961 yn garreg filltir yn hanes y clwb. Yn gyntaf, fe gyrhaeddodd y tîm rownd derfynol y Cwpan Cenedlaethol, lle gwnaethant golli i Dukla Prâg, pencampwr Tsiecoslofacia yn y pen draw. Er gwaethaf y golled, am y tro cyntaf yn ei hanes fe dorrodd y clwb, a elwid wedyn yn Dynamo Žilina, i mewn i Ewrop i gystadlu yng Nghwpan Enillwyr Cwpan UEFA. Cafwydd buddugoliaethau nodedig 3–2 ac 1–0 dros Olympiacos wrth gyrraedd rownd yr wyth olaf, ond cafodd tîm uchelgeisiol Slofacia ei fwrw allan yn y pen draw gan enillydd y flwyddyn flaenorol, Fiorentina. Er i Žilina fachu buddugoliaeth addawol 3–2 gartref, aeth Fiorentina drwodd drwy ennill yr ail gymal 2–0.

 Enwau ar hyd yr Hanes 
Am resymau i wneud â newid grym a gwleidyddiaeth a nawdd, mae'r clwb wedi newid enw sawl gwaith yn ystod ei hanes:
 1908 – ZsTK (Zsolnai Testgyakorlók Köre) - cyfnod o dan hegemoni ddiwylliannol Hwngari
 1909 – ŽTK Žilina
 1919 – ŠK Žilina - sefydlu gweriniaeth newydd Tsiecoslofacia
 1948 – Sokol Slovena Žilina - rheolaeth gomiwnyddiol o Tsiecoslofacia wedi'r Ail Ryfel Byd
 1953 – Iskra Slovena Žilina
 1956 – DŠO Dynamo Žilina
 1963 – TJ Jednota Žilina
 1967 – TJ ZVL Žilina
 1990 – ŠK Žilina
 1995 – MŠK Žilina - diddymwyd Tsiecoslofacia yn 1993, cyfnod Slofacia annibynnol

Cyfnod newydd - Cynghrair Slofacia
Yn dilyn diddymu Tsiecoslofacia ym 1993, mae MŠK Žilina wedi bod yn chwarae yn Superliga Slofacia am gyfanswm o 23 tymor ac eithrio'r tymor 1995-96 ar ôl disgyn i'r Ail Adran.

Fe wnaethant chwarae yng Nghwpan UEFA 2008–09, gan gyrraedd y camau grŵp lle gwnaethant guro Aston Villa 2–1 ym Mharc Villa.

Yn 2015 cyrhaeddodd y clwb 4edd rownd ragarweiniol Cynghrair Europa UEFA wedi iddynt guro Athletic Bilbao 3–3 (3–2, 0–1).

Cefnogwyr
Gelwir cefnogwyr MŠK Žilina yn Žilinskí Šošoni (Shoshones Žilina), Brigâd y Gogledd ac Žilinskí Fanatici (Ffanatics Žilina). Mae cefnogwyr Žilina yn cynnal cysylltiadau cyfeillgar â chefnogwyr Pwylaidd, Góral Żywiec.

Stadiwm
Štadión Pod Dubňom yw eu stadiwm cartref. Mae'n dal 11,181 o gefnogwyr.

MŠK Žilina a Chlybiau Cymru
Ym mis Awst chwaraeodd MŠK Žilina ei gêm gyntaf yn erbyn tîm o Gymru sef Y Seintiau Newydd yng nghystadleuaeth Cynghrair Europa UEFA. Chwaraewyd y gêm ar 27 Awst yn Neuadd y Parc, maes y Seintiau Newydd yng Nghroesoswallt. Bu i MŠK Žilina golli i'r tîm Cymreig, 3-1 mewn amser ychwanegol.https://www.bbc.co.uk/cymrufyw/53940968 Sgoriwyd goliau'r Seintiau gan Louis Robles, Leo Smith ac Adrian Cieslewicz gyda Patrik Myslovic yn sgorio dros MŠK Žilina.https://twitter.com/sgorio/status/1299086772266295302

Anrhydeddau
Domestig
 Czechoslovakia
 Zväzové Majstrovstvá Slovenska (Cynghrair Slofacia) (1925–33)
 15px Enillwyr (2): 1928, 1929
 Cwpan Tsiecoslofacia (1961–93)
 15px Ail (1): 1961
 1.SNL (1st Slovak National football league) (1969–93)
 15px Winners (1): 1981–82
 Slofacia Annibynnol
 Slovak Super Liga (1993–presennol)
 15px Enillwyr (7): 2001–02, 2009–10, 2011–12, 2016–17
 15px Ail (5): 2004–05, 2007–08, 2008–09, 2014–15, 2019–20
 Cwpan Slofacia (1961–presennol)
 15px Enillwyr (2): 1961, 2011–12
 15px Ail (7): 1977, 1980, 1986, 1990, 2011, 2013, 2019
 Pribina Cup (Super Cup Slofacia) (1993–presennol)
 15px Enillwyr (4): 2003, 2004, 2007, 2010

 Ewrop
 Cwpan Enillwyr Cwpanau UEFA
 Quarter-final (1): 1961–62
 Cwpan Mitropa
 15px Ail (2): 1974, 1983

Cyfeiriadau

Dolenni allanol
 Gwefan Swyddogol 
 Facebook MŠK Žilina

Categori:Pêl-droed yn Slofacia
Categori:Sefydliadau 1908